Jesus g'n in cul de sac | Netwerk24
Jesus g'n in cul de sac
Deur Stephan Joubert 15 April 2019 00:00
Om in 'n doodloopstraat te eindig, beteken jy het verkeerd gery. So iets gebeur daar in Jerusalem in Paastyd. Jesus beland in 'n doodloopstraat. Maar Hy was juis op die regte koers – op pad kruis toe. Dis hier waar die godsdienstiges van die dag finaal met Hom wou afreken. Hy was net te uitdagend teenoor hul rituele en wette.
Boonop het Hy homself as die Seun van God en die Messias beskou. Dit was in hul oë die dood waardig. Daarom het 'n houtkruis Jesus se pad in Jerusalem versper. Daar is Hy verneder, gestroop van alle menswaardigheid terwyl Hy die wreedste dood denkbaar moes deurstaan. Tog is dit geen doodloopstraat nie. Die leë graf het ook gewink, maar dis juis die kruis waar Jesus die hemel se omgee en liefde illustreer. Die kruis is die plek van genade.